CELEX: 31986D0540
Language: el
Date: 1986-11-14 00:00:00
Title: 86/540/ΕΟΚ: Απόφαση της Επιτροπής της 4ης Νοεμβρίου 1986 σχετικά με την εφαρμογή εκ μέρους της Ισπανίας ορισμένων ενεργειών προσαρμογής της παραγωγικής ικανότητας στον τομέα της αλιείας κατ’εφαρμογή της οδηγίας 83/515/ΕΟΚ του Συμβουλίου (Το κείμενο στην ισπανική γλώσσα είναι το μόνο αυθεντικό)

Avis juridique important

|

31986D0540

86/540/ΕΟΚ: Απόφαση της Επιτροπής της 4ης Νοεμβρίου 1986 σχετικά με την εφαρμογή εκ μέρους της Ισπανίας ορισμένων ενεργειών προσαρμογής της παραγωγικής ικανότητας στον τομέα της αλιείας κατ’εφαρμογή της οδηγίας 83/515/ΕΟΚ του Συμβουλίου (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 319 της 14/11/1986 σ. 0075 - 0075

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Νοεμβρίου 1986  σχετικά με την εφαρμογή εκ μέρους της Ισπανίας ορισμένων ενεργειών προσαρμογής της παραγωγικής ικανότητας στον τομέα της αλιείας κατ' εφαρμογή της οδηγίας 83/515/ΕΟΚ του Συμβουλίου  (Το κείμενο στην ισπανική γλώσσα είναι το μόνο αυθεντικό)  (86/540/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 83/515/ΕΟΚ του Συμβουλίου της 4ης Οκτωβρίου 1983 σχετικά με ορισμένες ενέργειες προσαρμογής της παραγωγικής ικανότητας στον τομέα της αλιείας (1), και ιδίως το άρθρο 7 παράγραφος 1,  Εκτιμώντας:  ότι η ισπανική κυβέρνηση θέσπισε καθεστώς χρηματοδοτικών ενισχύσεων για τις ενέργειες προσωρινής και οριστικής μείωσης της παραγωγικής ικανότητας στον τομέα της αλιείας και ότι ανακοίνωσε στις 13 Μαΐου και στις 18 Αυγούστου 1986 τις πληροφορίες σχετικά με το καθεστώς αυτό και οι οποίες προβλέπονται στο άρθρο 6 της οδηγίας 83/515/ΕΟΚ·  ότι, σύμφωνα με το άρθρο 7 της εν λόγω οδηγίας, η Επιτροπή εξέτασε αν, εφόσον είναι σύμφωνες με την οδηγία και αφού ληφθούν υπόψη τα άλλα υπάρχοντα ή προβλεπόμενα διαρθρωτικά μέτρα για τον τομέα της αλιείας, οι προβλεπόμενες ενέργειες πληρούν τους όρους χρηματοδοτικής συμμετοχής της Κοινότητας·  ότι η παρούσα οδηγία είναι σύμφωνη με τη γνώμη της Μόνιμης Επιτροπής επί των Δομών Αλιείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που προβλέπονται από την Ισπανία, για να τεθεί σε εφαρμογή ένα καθεστώς χρηματοδοτικών ενισχύσεων για τις ενέργειες προσωρινής και οριστικής μείωσης της παραγωγικής ικανότητας στον τομέα της αλιείας, πληρούν τους όρους της χρηματοδοτικής συμμετοχής της Κοινότητας.  Άρθρο 2  Η παρούσα απόφαση απευθύνεται στο Βασίλειο της Ισπανίας.  Βρυξέλλες, 4 Νοεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 290 της 22. 10. 1983, σ. 15.